ছরওয়ার হোসেন- বাংলাদেশ আওয়ামীলীগের সাধারণ সম্পাদক ওবায়দুল কাদের সাহেবকে বলছি। আপনি বলেছেন, সিলেট সিটি কর্পোরেশন নির্বাচনে আওয়ামীলীগের অভ্যন্তরীণ দ্বন্ধে আওয়ামীলীগ মনোনিত প্রার্থী সাবেক মেয়র বদরুদ্দিন আহমদ কামরানের পরাজয় ঘটেছে। আপনার সত্য স্বীকারোক্তির জন্য আপনাকে জানাচ্ছি অশেষ ধন্যবাদ। প্রশ্ন, তবে কেন পথঘাট থেকে তুলে নিয়ে যার যে যোগ্যতা নেই তাদের জাতীয় নেতৃত্বে বসিয়েছেন? যে জেলায় বা থানায় নেতৃত্বের জন্য উপযুক্ত তাকে গোটা সিলেটবাসীর উপর চাপিয়ে দেওয়া কি যৌক্তিক? যারা সামান্য অর্থের লোভ সামলাতে পারেননা, যারা দলের ত্যাগী নেতাকর্মীর পকেট থেকেও অর্থ কেড়ে নিয়ে পদপদবী বন্ঠন বা মনোনোয়ন বানিজ্যের সাঁনাই বাঁজান তারা কিভাবে কেন্দ্রীয় আওয়ামীলীগের নেতৃত্বে বছরের পর বছর অতিবাহিত করেন তাই সিলেটের অগণন মানুষের প্রশ্ন। এক সুলতান মোহাম্মদ মনসুরকে সিলেটের মানুষের হৃৎপিন্ডের অন্তস্থল থেকে বিলীন করতে আপনারা গত কয়েক বছরে কতজনকে দিয়েই প্রচেষ্টা চালিয়েছেন, কিন্তু বিধিবাম, আজ গোটা সিলেটে আওয়ামী লীগের দূর্দিনে নেতাকর্মীদের মুখে মুখে কেবল একটি নামই উচ্চারিত হচ্ছে ‘সুলতান মনসুর’। তাইতো সেদিন ত্যাগী ও বর্ষীয়ান আওয়ামীলীগনেতা বললেন, সিলেটের মানুষ চায় সুলতান মনসুর আর কেন্দ্রের পরশ্রীকাঁতররা চায় আবুল, কাবুল। হ্যাঁ, ২০০৮পরবর্তী আওয়ামীলীগের মাঝে এটাই তফাৎ। হিংসা, জিঘাংসা ও পরশ্রীকাঁতরতা গর্জে উঠেছে। এ লেখা লিখছি সামনের কঠিন পরীক্ষার কথা কল্পনায়। ২০০৮এর ইলেকশন ছিলো ‘ঝড়ে বক মরে’। জোয়ার উঠেছিলো! বাধভাঙা জোয়ার! আর গতবারেরটা ছিলো ‘চান্সে বাজিমাত’ ! বিএনপি নেত্রীর আগুনসন্ত্রাস ও ভুলের উপহার।